韋溫_(宣歙觀察使)

韋溫  ， 字弘育或作宏育 ， 出於京兆韋氏逍遙公房 ， 故稱京兆 （ 今陝西省西安市 ） 人 。 唐朝官員 ， 逍遙公韋敻九世孫 ， 祖父韋肇 ， 官吏部侍郎 。 父韋綬是德宗朝翰林學士 。 韋溫七歲時 ， 日誦詩數千言 ， 每日讀 《 詩經 》 一卷 。 十一歲 ， 明經及第 ， 以拔萃高等補咸陽尉 ， 以文章馳名 。 文宗欲以韋溫爲翰林學士 ， 韋溫總以先父遺命懇辭 。 退朝後 ， 文宗聲色俱厲曰 ： “ 韋溫 ， 朕每欲用之 ， 皆辭訴 ， 又安用韋溫 ？ ” 禮部侍郎崔蠡上前勸皇帝曰 ： “ 溫用亂命 ， 益所以爲孝 。 ” 皇帝稍解怒 ， 換知制誥 。 曾官宣歙觀察使 。 會昌五年 （ 845年 ） 五月 ， 韋溫頭始生瘡 。 讓長女婿張復魯請杜牧書寫墓誌銘 。 同月十四日逝世 ， 年五十八 。 有 《 韋溫集 》 十卷 。 夫人隴西李氏 ， 贊善大夫李慫之女 。 有四子四女 。 四子 ： 韋礭 ， 四門助教 ； 韋璆 ； 韋瑰 ； 韋琛 ， 字信卿 。 其中一女嫁進士薛蒙 ， 作 《 續曹大家女訓 》 十二章 。